شەفەق
نیوز/ سەرچەوەیگ ئەمنی لە دیالە، ئمڕوو شەممە، خەوەردا ک پارێزگای دیالە وەماوەی
٤٨ سەعات گوزەشتە، ٥ رویداو هاتوچو توومار کردیە، زیاتر لە ٢٠ قوربانی و زەخمدار لەلیان
کەفتنە.
سەرچەوەگە
ئەرا ئاژانس شەفەق نیوز وت: دیالە ٥ رویداو هاتوچو وەخوەی دی، بەشیگیان دڵتەزنە، لە
چەن ناوچەیگ، ک کوشیان و زەخمداری زیاتر لە ٢٠ کەس لەلیان کەفتیە، وەگورەی ئامارەیل
پزشکی و هاتوچو، وتیش: شمارەی قوربانیەیل وەشیوەی هویردیگ ئاشکرا نەویە، چوینکە شمارەیگ
لە زەخمدارە سەختەیل ئەرا دەیشت پارێزگاگە بریانە.
وتیش:
رویداوەیل هاتوچو لە دیالە هانە بەرزەوبوین رخبەریگ وەگورەی ئەو پارێزگایل، و فرەیان
مەرگبار بوینە، و کەمئەندامی دروس کردنە، وەگەرد ئەو رویداوەیل ک تەنیا زەرەد دارایی
رەسانن.
